钦定古今图书集成/明伦汇编/闺媛典/第366卷 > 《塘上行》潘恩
## 钦定古今图书集成/明伦汇编/闺媛典/第366卷 > 《塘上行》潘恩

绿蒲生中池，其叶何蒙茸。与君缔昏媾，焉知鲜有终。
三月杨柳花，飞泊随春风。入沼化为萍，吁嗟无定踪。
冲波一相激，叶叶自西东。我心元不移，君情忍中绝。
妾生禽不如，鸳鸾故成列。“妾生草”不如，丝萝可高揭。
“妾生木”不如，连理枝纠结。越鸟岂北翥，吴江不西旋。
妾生一以弃，苦相诚可怜。恨无奋飞翼，委志毕君前。